Document ID: 32004R1329

PADOMES REGULA (EK) Nr. 1329/2004
(2004 gada 19. jūlijs),
ar kuru groza Regulu (EK) Nr. 2505/96, ar ko ievieš un nosaka Kopienas autonomo tarifu kvotu pārraudzību dažiem lauksaimniecības un rūpniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un it īpaši tā 26. pantu,
ņemot vērā Komisijas priekšlikumu,
tā kā
(1)
Padome 1996. gada 20. decembrī pieņēma Regulu (EK) Nr. 2505/96, ar ko ievieš un nosaka Kopienas tarifu kvotu pārraudzību dažiem lauksaimniecības un rūpniecības produktiem (1). Ir jāapmierina Kopienas vajadzība pēc minētajiem produktiem, turklāt tas jāizdara vispiemērotākajos apstākļos. Tālab ir jāatver jaunas Kopienas tarifu kvotas ar samazinātajām likmēm vai nulles likmi attiecīgajiem daudzumiem, tomēr neradot traucējumus šo produktu tirgū.
(2)
Kvotu daudzums dažām tarifu kvotām nav bijis pietiekams, lai apmierinātu Kopienas rūpniecības vajadzības attiecīgajā kvotu periodā, un tas ir jāpalielina.
(3)
Ņemot vērā šās regulas saimniecisko nozīmi, jānorāda uz steidzamību, kā paredzēts I nodaļas 3. punktā Protokolā par dalībvalstu parlamentu lomu Eiropas Savienībā, kas pievienots Līgumam par Eiropas Savienību un Eiropas Kopienu dibināšanas līgumiem.
(4)
Ir attiecīgi jāgroza Regula (EK) Nr. 2505/96,
IR PIEŅĒMUSI ŠO REGULU.
1. pants
Regulas (EK) Nr. 2505/96 I pielikumu papildina ar kvotām, kas norādītas pielikumā, un tās piemēro no 2004. gada 1. jūlija.
2. pants
Kvotu periodam no 2004. gada 1. janvāra līdz 31. decembrim Regulas (EK) Nr. 2505/96 I pielikumā tarifu kvotas 09.2950 daudzums noteikts 8 400 tonnu apjomā.
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 19. jūlijā

Labels: 3
1
6